פיטר גבריאל

ביוגרפיה

פרק זה לוקה בחסר. אנא תרמו לוויקיפדיה והשלימו אותו.  
גבריאל, ילד חולמני ועדין, בן למשפחה של סוחרי עץ אמידים, החל ללמוד פסנתר בגיל צעיר אבל הפסיק מרוב עצבנות, דבר שהתחרט עליו בגיל מאוחר יותר. למרות זאת, הספיק ללמוד קצת חליל ואבוב. סבו החזיק אחוזה ויקטוריאנית באזור קוקס היל (Cox Hill) ובה מגרשי קרוקט, אגם דגי-זהב, חממה וגפנים, גן ורדים ומגרש סקווש. אלה סיפקו השראה רבה לגבריאל.
עוד בילדותו המוקדמת, שנא גבריאל את הבדלי המעמדות הנהוגים בבריטניה. מלחמות בין כנופיות נערים ממעמדות ובתי ספר שונים גרמו לו להבין ששיטת החינוך הנהוגה בארצו רק מנציחה את הפער המעמדי.

ילדות

גבריאל נולד לראלף פארטון גבריאל (נפטר ב-9 בנובמבר 2012 בגיל 100) - מהנדס חשמל ולאדית' ארין אלן - משפחה בעלת רקע מוזיקלי, אשר הורישה לפיטר הצעיר את כישוריו המוזיקליים עם הכשרתו כנגן קלרינט. בנעוריו למד בבתי ספר פרטיים בדרום אנגליה.

ג'נסיס

בשנת 1967 הקים גבריאל את להקת ג'נסיס, יחד עם חברים מלימודיו בבית הספר: טוני בנקס, אנת'וני פיליפס, מייק רותרפורד והמתופף כריס סטיוארט. שמה של הלהקה הוענק לה על ידי חברם, שהפך גם למפיק אלבום הבכורה של הלהקה. כחובב מוזיקת נשמה, הושפע גבריאל מסגונות שירה שונים וממגוון זמרי נשמה. להקת ג'נסיס זכתה להצלחה בבריטניה וכן באיטליה, בלגיה וגרמניה, בעיקר הודות להופעותיו הבימתיות המרשימות והבלתי שגרתיות של גבריאל. הופעותיו של גבריאל כללו שלל תחפושות מוזרות ואיפור פנים שהשתלבו באפקטי תאורה שליוו את הופעות הלהקה.

תחפושותיו של גבריאל

בהופעות המוקדמות של ג'נסיס, מערכות ההגברה לא היו מתקדמות ולכן, הקהל לא הצליח להבין את שירתו של גבריאל, ולא הבינו את המילים. לכן, גבריאל רצה להראות לקהל את משמעות השיר בעזרת שלל התחפושות שלו.
בסדרה התיעודית Seven Ages of Rock אשר שודרה ב-BBC, סיפר גיטריסט של ג'נסיס לשעבר סטיב האקט, על הפעם הראשונה שגבריאל הופיע עם תחפושת: הוא לבש את השמלה של אשתו ג'יל, ושם מסכת ראש שועל על ראשו בהתייחסות לדמות שבעטיפת האלבום של ג'נסיס, Foxtrot. חברי הלהקה לא הבינו מה גבריאל עשה והאקט עצמו חשב שגבריאל הולך להרוס את ההופעה. אך למעשה, התחפושות משכו את תשומת לב התקשורת והגבירו את הפופולריות של הלהקה. עקב כך התרגלו חברי הלהקה לתחפושות ועודדו את גבריאל להמשיך להתחפש.
בין תחפושותיו המפורסמות של גבריאל, התחפש לחייזר עם כנפי עטלף בשיר Watcher of the Skies.
שתי התחפושות "הפרח" ו"הגוג" היו לבושות ליצירה הארוכה של ג'נסיס, Supper's Ready.
גבריאל השתמש בתחפושת "Britannia" (בריטניה) לשיר Dancing with the Moonlit Knight.
תחפושת "האיש הזקן" הייתה בשיר The Musical Box.
התחפושות "איש הסליפר" ו"רייל" היו לסיבוב ההופעות לקידום האלבום The Lamb Lies Down on Broadway. רייל הוא הדמות הראשית באלבום.

עזיבתו של גבריאל את ג'נסיס

במהלך העבודה על האלבום The Lamb גבריאל לא היה נוכח בכתיבת לחני השירים. לחני שירי האלבום נכתבו על ידי חברי הלהקה האחרים (טוני בנקס, פיל קולינס, מייק רת'רפורד וסטיב האקט). גבריאל התעקש לכתוב את הסיפור והמילים בעצמו, מה שגרם לקרע בלהקה. במיוחד כאשר ראת'רפורד הציע במקור פרויקט אחר ללהקה - אלבום המבוסס על הספר "הנסיך הקטן" של אנטואן דה סנט-אכזופרי. גבריאל נעדר מפגישות הכתיבה ומהחזרות בשל בעיות אישיות - לאשתו ג'יל היו בעיות עם הריונה הראשון - מה שהוסיף למתח בין חברי הלהקה. עם זאת, באנקס וראת'רפורד היו אלו שכתבו את המילים לשיר "The Light Dies Down on Broadway", מאחר שגבריאל לא היה יכול למצוא קישור בין "Ravine" ו-"Riding the Scree".
במהלך התקופה שלפני הפקת האלבום, גבריאל יצר קשר עם הבמאי ויליאם פרידקין (שבאותה התקופה נהנה מהצלחה רבה מהסרט "מגרש השדים"), בניסיון ליצור פרויקט לסרט, אחרי שפרידקין קרא את הסיפור הקצר על עטיפת אלבום ההופעה החיה מ-1973. למרות מורת-רוחם של חברי הלהקה, גבריאל עזב כדי לעבוד על טיוטות תסריט. עם זאת, הפרויקט הסתיים ללא תוצאות, וגבריאל חזר ללהקה בעידודו של מנהל הלהקה, טוני סטראון-סמית'.
בעקבות האלבום, עזב פיטר גבריאל את ג'נסיס. למרות איבוד דקות ההבחנה המלודית והסרקזם במילים יחד עם הופעתו הראוותנית של גבריאל; התפתחות הלהקה לעבר מלודיה, אינטנסיביות ופוקוס הלחנתי המשיכה גם באלבום שאחרי The Lamb. כך ובזמן שהלהקה השתנתה באופן ודאי, השם שלה כאחת מהלהקות הפרגורסיביות המשפיעות ביותר, המשיך גם אחר-כך, עם רמות הצלחה שונות.

יחסו נגד ישראל

כפעיל זכויות אדם ותיק, צירף גבריאל את קולו גם למחאה נגד ממשלת ישראל בנושא הפלסטיני ובנושא זכויות הבדווים בדרום ישראל. עם זאת, גבריאל מדגיש שהוא אינו אנטי-ישראלי ואינו אנטישמי אלא מתנגד למדיניות הישראלית. ב-2019 הוא ואמנים בריטים נוספים כמו מייק לי ורוג'ר ווטרס קראו להחרים את האירוויזיון בישראל.